Πρόσφατες δημοσιεύσεις στο blog - Αρθρογραφία & Λύσεις\nΑρθρογραφία & Λύσεις\nΆρθρα, προτάσεις και λύσεις σε καθημερινά προβλήματα.\nΌνομα Χρήστη Εγγραφή\nΕΤΟΙΜΑΣΤΕΙΤΕ ΓΙΑ ΕΠΙΤΥΧΙΑ ΤΟ 2020 ΕΙΝΑΙ ΕΔΩ!\nΕίσαστε στην αρχή του έτους 2020. Τι ωραία που ηχεί το 2020! Έχετε καλή διάθεση και μπορείτε να φανταστείτε ότι πολλά ωραία πράγματα θα σας συμβούν. Εντούτοις, μόνο όταν συνειδητά ορίζετε την πρόθεση και τους στόχους σας αρχίζετε να βαδίζετε προς αυτά.\nΘα με έχετε ακούσει να λέω ότι όλα στο σύμπαν είναι ενέργεια. Είναι σημαντικό λοιπόν να καθορίσετε την «ενέργεια» στην οποία θέλετε να βαδίσετε φέτος. Με αυτόν τον τρόπο θα προχωράτε μέσα στο χρόνο και θα συναντάτε αυτά που ορίσατε σήμερα, ως σκόπιμοι δημιουργοί. Ουσιαστικά μ’ αυτή τη διαδικασία ετοιμάζετε τον εαυτό σας για την επιτυχία, για την διεύρυνσή σας και κερδίζετε την δυνατότητα να κατανοείτε και να ξεπερνάτε αντιξοότητες, εάν αυτές εμφανιστούν στην πορεία σας.\nΤο 2019 μπορεί να ήταν μια χρονιά πολλών προσωπικών προκλήσεων, που απαίτησε πολύ εσωτερική δουλειά. Αυτές οι χρονιές είναι πολύ χρήσιμες, διότι σας ετοιμάζουν για τα ωραία που θα έρθουν. Το 2020 μπορεί να είναι η χρονιά της διαύγειας και της δημιουργίας.\nΤι σας προτείνω λοιπόν να κάνετε, για να ετοιμαστείτε για την υπέροχη νέα χρονιά:\n1. Πρώτα απ’ όλα, όπως είπαμε πριν, σκεφτείτε την ενέργεια που θέλετε να προσελκύσετε. Επιλέξετε την «ουσία» αυτού που θέλετε να βιώσετε, σε κάθε πεδίο της ζωής σας -στο σώμα/υγεία, στα οικονομικά, στα προσωπικά, στα επαγγελματικά, στα οικογενειακά. Ποιο είναι το συναίσθημα που θέλετε να κυριαρχήσει στην ζωή σας; Ελευθερία; Χαρά; Καταξίωση; Γαλήνη; Αφθονία; Αγάπη; Αποδοχή; Δύναμη; Και αφού το επιλέξετε, δώστε στην χρονιά σας έναν τίτλο. Εγώ, για παράδειγμα, έχω δώσει τίτλο στο 2020 «Η χρονιά της Αγάπης». Δώστε και εσείς έναν τίτλο στην χρονιά που έρχεται, για να σας θυμίζει το βαθύτερο νόημα αυτών που επιδιώκετε.\n2. Στην συνέχεια είναι σημαντικό να αποφασίσετε ποιοι είναι οι στόχοι σας για το νέο έτος, οι 3 προτεραιότητες της ζωής σας. Αυτό θα σας βοηθήσει να έχετε εστίαση και ευθυγράμμιση καθ’ όλη την διάρκεια της χρονιάς - και όταν παρουσιαστούν κάποιες καταστάσεις που συχνά φαίνονται ενδιαφέρουσες και που σας αποσπούν την προσοχή - αλλά που δεν έχουν καμία σχέση με αυτά που έχετε ορίσει ως προτεραιότητες – να μην πέφτετε στην παγίδα τους και να μην σκορπάμε την ενέργεια σας, αλλά να παραμένετε εστιασμένοι για να μπορείτε να δημιουργήσετε αυτά που πραγματικά έχουν νόημα.\n3. Το τρίτο πράγμα που σας προτείνω να κάνετε είναι να σκεφτείτε πως θέλετε να είναι ο εαυτός σας στις 31 Δεκεμβρίου 2020. Δείτε τον μελλοντικό εαυτό σας καθώς στέκει εκεί χαρούμενο και πλημμυρισμένο από την ενέργεια που σήμερα ορίσατε. Δείτε το να ζει την πληρότητα και την ευτυχία καθώς όλοι του οι στόχοι του εκπληρώθηκαν και είναι βυθισμένο στην ενέργεια, στην ουσία που σήμερα θέσατε ως στόχο.\nΣας εύχομαι λοιπόν ένα εκπληκτικό, ευτυχισμένο και γεμάτο με πραγματοποιημένα όνειρα 2020! Και περιμένω με χαρά να μοιραστείτε μαζί μου τις επιτυχίες σας για να εμπνεύσουμε και άλλους ανθρώπους…. και όλοι μαζί να προχωρήσουμε στην διαμόρφωση της ζωής που μας αξίζει.\nΠλησιάζει το τέλος του έτους. Κάνετε έναν γρήγορο έλεγχο και αναγνωρίζετε ότι έχετε επιτύχει ορισμένους από τους στόχους σας, ενώ άλλους όχι. Και παρόλο που αξίζει να νιώσετε επιτυχία και να γιορτάσετε τα πρώτα, είναι στα δεύτερα που συστήνω να βάλετε την προσοχή σας τώρα.\nΠοιοι είναι οι λόγοι, λοιπόν, για τους οποίους δεν πετύχατε όλους τους στόχους σας;\nΕάν αφουγκράζεστε αυτό το ερώτημα, επιτρέψτε μου να βοηθήσω τη σκέψη σας με κάποιες πιθανές απαντήσεις:\nΜερικές φορές αυτό οφείλετε στο ότι δεν βάζετε όλη την ενέργεια, την επιμονή και την πίστη στο έργο ή στον εαυτό σας και στις ικανότητές σας. Δεν πιστεύετε πραγματικά – βαθιά μέσα σας δηλαδή – ότι είναι δυνατόν να επιτύχετε αυτό που θέλετε, ή ακόμα χειρότερα, ότι αξίζετε να έχετε αυτήν την θετική εμπειρία. Αυτές οι σκέψεις φυσικά, μπορούν να είναι πολύ ιδιωτικές, πολύ βαθιές, πολύ λεπτές, πολύ υποσυνείδητες.\nΩστόσο, πρέπει να ξέρετε ότι το απλό γεγονός ότι υπάρχουν αυτές οι σκέψεις είναι αρκετό για να εμποδίσει το αποτέλεσμα που επιθυμείτε. Η έλλειψη πίστης δείχνει μια αρνητική διάθεση προς τη ζωή και υποδηλώνει ότι δεν είστε έτοιμοι να λάβετε τα δώρα της. Παρόλα αυτά, εσείς πιέζετε και απαιτείτε, ενοχλείστε όταν τα πράγματα δεν συμβαίνουν και συνήθως κατηγορείτε τις περιστάσεις ή άλλους ανθρώπους για αυτή την αποτυχία.\nΔεν είστε πραγματικά έτοιμοι να επενδύσετε σε αυτό που λέτε ότι θέλετε. Ίσως ο στόχος σας απαιτεί κάποιες θυσίες από την πλευρά σας – είτε στο χρόνο, είτε στην ρουτίνα σας – ή να χρειάζεται να κάνετε επιπλέον προσπάθεια, να βγείτε από τη ζώνη άνεσής σας ή να σκεφτείτε έξω από τα συνηθισμένα πλαίσια. Ίσως η καθημερινή πραγματικότητα σας να είναι τόσο οικεία ή να αισθάνεστε τόσο άνετα μέσα σε αυτήν, που δεν είστε διατεθειμένοι να την αλλάξετε. Και δεν υπάρχει τίποτα κακό σε αυτό, εφ’ όσον συνειδητοποιήσετε ότι, αν δεν ενεργήσετε για αλλαγή, τα πράγματα θα παραμείνουν τα ίδια.\nΑποδεχθείτε ότι είναι οι πράξεις σας που θα καθορίσουν την εμπειρία σας και αν δεν είστε έτοιμοι να τις αλλάξετε, είναι επιλογή σας και απόφασή σας. Κανενός άλλου. Αυτό θα μπορούσε να σας δώσει τη γνώση και την αποδοχή για το πού βρίσκεστε, και να αφαιρέσει την κατηγόρια και τη θλίψη. Θυμηθείτε, το μόνο άτομο που μπορεί να δημιουργήσει μαγεία είστε εσείς. Μην περιμένετε από άλλους να το κάνουν για σας – απλά δεν μπορούν.\nΗ αποδοχή της πλήρους ευθύνης του τι φέρνετε στη ζωή σας, παρόλο που στην αρχή μπορεί να φανεί τρομακτική ή άδικη, μπορεί να αποβεί μια πολύ απελευθερωτική και ενδυναμωτική εμπειρία. Όταν αποδεχτείτε αυτή την απλή πραγματικότητα, μπορείτε να αρχίσετε να διαμορφώνετε τις ενέργειές σας και να κερδίζετε την ευτυχία, την αφθονία και την εκπλήρωση που θα φέρει η κυριαρχία σας στην ίδια τη ζωή σας.\nΠρέπει να αναγνωρίσετε ότι η δύναμή σας για δημιουργία δεν έχει όρια. Το δυναμικό σας είναι απεριόριστο. Τα μόνα όρια είναι αυτά που εσείς επιβάλλετε στον εαυτό σας, όταν επιτρέπετε κατώτερα συναισθήματα – φόβο, αμφιβολία, αβεβαιότητα, δυσπιστία κ.λπ. – να υποδουλώσουν το καλύτερο κομμάτι σας.\nΌταν ευθυγραμμιστείτε με τις δυνατότητές σας, δεν θα υπάρχει κανένας φόβος να σας σταματήσει και τότε θα αισθανθείτε βαθιά και αληθινά ελεύθεροι!\nΜόλις είστε σε σύμπνοια με αυτή την πραγματικότητα, θα συνειδητοποιήσετε ότι τα μεγαλύτερα επιτεύγματα και επιτυχίες δεν είναι αποτέλεσμα της προσπάθειας, της πίεσης ή του εξαναγκασμού, αλλά μάλλον των ρευστών, μαγνητικών ιδιοτήτων της χάρης και της ειρήνης. Και έχετε όλα τα επιτεύγματα σας – τρέχοντα και παρελθόντα – να επιβεβαιώνουν αυτό το γεγονός.\nΣυνεπώς, σας ενθαρρύνω να κάνετε αυτή τη δοκιμή και να ελέγξετε ποια είναι τα δικά σας εμπόδια. Θα πρέπει να τα εξαλείψετε προτού μπορέσετε να επιτύχετε ό, τι θέλετε. Έτσι, όσο πιο γρήγορα εστιάσετε στις δικές σας ικανότητες και προθέσεις, τόσο πιο γρήγορα θα δείτε τα αποτελέσματα που θέλετε. Οι άλλοι άνθρωποι είναι εκεί για να σας βοηθήσουν και να σας υποστηρίξουν, αλλά είστε εσείς οι ίδιοι που πρέπει να αναλάβετε την ευθύνη σας. Και τα οφέλη από το να το κάνετε αυτό θα είναι αμέτρητα.\nΕπαγγελματική Σταδιοδρομία: Εκπληρώνεται ο σκοπός της;\nΣταδιοδρομία θα μπορούσε να οριστεί από τους περισσότερους ως αυτό που κάνουμε κάθε μέρα, ώστε να μπορούμε να πληρώσουμε τους λογαριασμούς μας και να φροντίσουμε τις οικογένειές μας. Ωστόσο, για μερικούς, η σταδιοδρομία είναι το μονοπάτι που οδηγεί στο να εκφραστούν τα ταλέντα, το πάθος και η προσφορά προς άλλους.\nΗ Νοοτροπία σας επηρεάζει την Επιτυχία σας\nΈχετε παρατηρήσει ποτέ πώς μερικές φορές οι άνθρωποι λένε ότι θέλουν κάτι στη ζωή, έχουν έναν στόχο ή θέλουν να κάνουν μια αλλαγή, αλλά ποτέ δεν φαίνεται να είναι σε θέση να το κάνουν; Όσο και εάν προσπαθούν, φαίνεται πως πάντα κάτι τους κρατά πίσω. Ίσως να νομίζετε ότι είναι οι περιστάσεις τους ή ίσως κάποιο ψυχικό μπλοκάρισμα. Ή κοιτάζοντας τη δική σας ζωή, έχετε παρατηρήσει ποτέ πώς μπορείτε να διαμορφώσετε ένα μεγάλο στόχο για τον εαυτό σας, αλλά δεν φαίνεται να φτάνετε εκεί πολύ γρήγορα;\nΑυτό συμβαίνει επειδή το να λέμε απλά ότι θέλουμε κάτι στη ζωή, δεν είναι αρκετό. Ακόμα κι αν περάσουμε στο επόμενο επίπεδο και λάβουμε υποστήριξη για να επιτύχουμε αυτό που θέλουμε. Μερικές φορές τίποτα δεν φαίνεται να λειτουργεί για εμάς. Αυτό που παίζει ρόλο- πέραν του να επαναλαμβάνουμε ό,τι θέλουμε και να λαμβάνουμε κάποια βήματα δράσης- είναι ένα πιο βαθύ στοιχείο: Είναι ο προγραμματισμός μας.\nΟ «προγραμματισμός» μας μπορεί να αναφέρεται στην ευρεία καθομιλουμένη και ως νοοτροπία μας απέναντι στην ζωή. Ποιες είναι οι σκέψεις, οι συμπεριφορές και οι τρόποι με τους οποίους αλληλοεπιδράμε με αυτόν τον κόσμο, που μας κάνουν να σκεφτόμαστε και να ενεργούμε όπως το κάνουμε;\nΚάθε άτομο είναι μοναδικό. Δύο άτομα μπορούν να έχουν τους ίδιους στόχους και τις ίδιες συνθήκες, αλλά ένα άτομο να επιτυγχάνει το στόχο του ενώ ο άλλος να μην το κάνει. Η νοοτροπία μας είναι το σημαντικό, συνήθως ασυνείδητο στοιχείο της σύνθεσή μας που κρύβει της απαντήσεις.\nΤο συνειδητό και το υποσυνείδητο μυαλό\nΠριν μπορέσουμε να καταλάβουμε τον προγραμματισμό μας ή να φτάσουμε στον πυρήνα των προβλημάτων μας, πρέπει πρώτα να καταλάβουμε τη διαφορά μεταξύ του συνειδητού και του υποσυνείδητου μυαλού.\nΟι περισσότεροι άνθρωποι περνούν τη ζωή τους χωρίς να κατανοούν πραγματικά γιατί κάνουν ό,τι κάνουν ή τι τους κάνει να λειτουργούν με τον συγκεκριμένο τρόπο. Έχουμε την τάση να ζούμε στο συνειδητό επίπεδο, παρατηρώντας τι ακριβώς συμβαίνει σε μας στο φυσικό επίπεδο. Αυτό που δεν συνειδητοποιούμε είναι ότι έχουμε ουσιαστικά το δικό μας εσωτερικό λειτουργικό σύστημα, το οποίο οδηγεί ό, τι κάνουμε. Και αν μπορούμε να σκάψουμε βαθιά και να έχουμε μια σαφή εικόνα του τρόπου με τον οποίο λειτουργούμε, θα μπορούμε όχι μόνο να κατανοήσουμε καλύτερα τους εαυτούς μας, αλλά και να λάβουμε καλύτερες αποφάσεις και επιλογές για τη ζωή μας. Θα έχουμε καλύτερη κατανόηση του τρόπου λειτουργίας μας και στη συνέχεια μπορούμε να συνεργαστούμε με αυτό, αντί να τον αντιμαχόμαστε.\nΤο συνειδητό μυαλό είναι ό, τι γνωρίζουμε στην παρούσα στιγμή. Το συνειδητό μυαλό μπορεί να χαρακτηριστεί από τις σκέψεις μας.\nΤο υποσυνείδητο μυαλό είναι αυτό που δεν αντιλαμβανόμαστε στην παρούσα στιγμή. Το υποσυνείδητο μυαλό μπορεί να χαρακτηριστεί τόσο από τις βαθιές σκέψεις μας όσο και από τα συναισθήματά μας.\nΚατανοήστε τον εαυτό σας\nΠάρτε μια στιγμή για να αντιληφθείτε πρακτικά το συνειδητό και το υποσυνείδητο μυαλό σας. Θα χρειαστείτε ένα κενό φύλο χαρτιού και στυλό για αυτή την άσκηση. Στη μία σελίδας γράψτε “συνειδητό μυαλό”. Από την άλλη πλευρά γράψτε “υποσυνείδητο μυαλό”.\nΚαθώς διαβάζετε αυτές τις λέξεις, χρησιμοποιείτε το συνειδητό μυαλό σας. Σταματήστε για μια στιγμή. Παρατηρήστε τη συνεχή λειτουργία των σκέψεων που εξακολουθούν να υπάρχουν. Γράψτε τις σκέψεις που βιώνετε αυτή τη στιγμή στην πλευρά “συνειδητό μυαλό” του χαρτιού σας.\nΊσως γράψατε: «Γράφω εδώ επειδή μου έχουν πει ότι πρέπει». Ή “Μου αρέσει να μαθαίνω για τον εγκέφαλο.” Ή “Αναρωτιέμαι πού πηγαίνει αυτή η συζήτηση”.\nΑυτές οι σκέψεις προέρχονται από το συνειδητό μυαλό σας σε λειτουργία. Το συνειδητό μυαλό σας σας επιτρέπει να επεξεργαστείτε τον εξωτερικό κόσμο γύρω σας.\nΤο υποσυνείδητο μυαλό, από την άλλη πλευρά, είναι η επεξεργασία του εσωτερικού σας κόσμου. Για να έρθετε σε επαφή με το εσωτερικό χρειάζεται λίγο περισσότερη δουλειά. Μερικοί άνθρωποι βρίσκουν πολύ δύσκολο να το κάνουν αυτό, οπότε μην ανησυχείτε αν δυσκολευτείτε με αυτό το τμήμα της άσκησης.\nΠριν αποκτήσετε πρόσβαση στο υποσυνείδητο μυαλό, γράψτε μία από τις παρακάτω ερωτήσεις της επιλογής σας στην κορυφή του χαρτιού σας στην πλευρά “Υποσυνείδητο”:\nΤι χρειάζομαι τώρα;\nΤι φοβάμαι περισσότερο;\nΤι πραγματικά αισθάνομαι αυτή την στιγμή;\nΑφήστε το ερώτημα που επιλέξατε προς το παρόν.\nΓια να αποκτήσετε πρόσβαση στο υποσυνείδητο μυαλό σας, καθήστε ήσυχα για λίγα λεπτά. Εισπνεύστε βαθιά και εκπνεύστε. Παρατηρήστε την ανάσα σας. Παρατηρήστε κάθε φορά που εισπνέετε και εκπνέετε. Εάν συναντήσετε μια σκέψη, αφήστε την να κυλήσει από την κορυφή του μυαλού σας. Ελάτε πίσω στην αναπνοή σας. Παρατηρήστε όλους τους ήχους γύρω σας – τα πουλιά που κελαηδούν, ο άνεμος που φυσάει, το ψυγείο που βουίζει, τα παιδιά της γειτονιάς που παίζουν. Εισπνεύστε και εκπνεύστε βαθιά για ένα λεπτό. Ανοίξτε τα μάτια σας, διαβάστε την ερώτησή σας και γράψτε τα πρώτα πράγματα που έρχονται στο μυαλό σας.\nΗ απάντησή σας μπορεί να σας εκπλήξει. Μπορεί να μην είναι κάτι που είχατε εξετάσει πριν. Ή ίσως αισθανθήκατε ότι το συνειδητό μυαλό σας ανέλαβε την δουλειά και απάντησε αντί αυτού. Σε κάθε περίπτωση, να είστε σίγουροι ότι το υποσυνείδητο μυαλό εργάστηκε για να δώσει μια εσωτερική απάντηση στην ερώτηση.\nΠρέπει να προπονηθείτε σε αυτή την διαδικασία, και όλο και περισσότερο θα σας είναι αντιληπτό ο εσώτερος εαυτός σας. Και είναι εξαιρετικά σημαντικό να επικοινωνείτε μαζί του, για να τον διδάξετε νέους στόχους και νέες συμπεριφορές, με τις οποίες μπορεί να σας υποστηρίξει.\nΕάν σας φαίνεται δύσκολη ή και αδύνατη αυτή η διαδικασία, για να προχωρήστε την ζωή σας μπροστά, ζητήστε την βοήθεια ενός ειδικού, ζητήστε την βοήθεια ενός Coach. Αυτός γνωρίζει πως να σας καθοδηγήσει στο μονοπάτι σας, για να βρείτε τις αληθινές σας λύσεις , αυτές που βρίσκονται πέρα από τα εμπόδια σας- και με αυτόν τον τρόπο να επιτύχετε τους στόχους σας και το υψηλό δυναμικό σας.\nΝικόλ Μαντζικοπούλου, Σεπτ. 2019\nΟ ΡΟΛΟΣ ΤΗΣ ΑΝΑΠΑΥΣΗΣ ΣΤΗ ΖΩΗ ΜΑΣ\nΚαθώς βρισκόμαστε στην εποχή των διακοπών, είναι σημαντικό να συζητήσουμε λίγο το ρόλο που παίζει η ξεκούρασης στη ζωή μας.\nΓενικά, είναι πραγματικά δύσκολο να βελτιώσουμε τη φυσική μας ευεξία όταν άλλα μέρη της ζωής μας δημιουργούν άγχος ή ανθυγιεινές συνήθειες. Για παράδειγμα, εάν η δουλειά σας προκαλεί στρες ή έχετε χάσει τον ενθουσιασμό σας για αυτό που κάνετε, μπορεί να σας είναι δύσκολο να αναπαυτείτε. Αλλά αν μπορείτε να βρείτε έναν νέο τρόπο να σταθείτε απέναντι την δουλειά σας ή να κάνετε μια αλλαγή που σας επιτρέπει να αγαπάτε αυτό που κάνετε, η ανάπαυση γίνεται πολύ πιο εύκολη και βαθιά.\nΑυτό όμως λειτουργεί και με αντίστροφο τρόπο: η ανάπαυση είναι ένα από τα στοιχεία που μπορούν να σας υποστηρίξουν να κερδίσετε μια ενδυναμωτική προοπτική της κατάστασης της ζωής σας, και αποτελεί ένα τεράστιο ζήτημα για πολλούς.\nΞΕΚΟΥΡΑΣΤΕΙΤΕ ΚΑΙ ΚΟΙΜΗΘΕΙΤΕ\nΗ συζήτηση για την ανάπαυση είναι ζωτικής σημασίας όταν πρόκειται για την ευεξία μας. Παρόλα αυτά, η γενική στάση προς την ανάπαυση είναι να προσπαθούμε να την ελαχιστοποιήσουμε, όσο το δυνατόν περισσότερο. Δίνουμε αξία στο να κάνουμε περισσότερα, να είμαστε πιο παραγωγικοί και πιο αποτελεσματικοί - και έχουμε χάσει την αξία της ξεκούρασης. Η ποιότητα και η ποσότητα ανάπαυσης έχουν μειωθεί, προκαλώντας πολλά προβλήματα, που κυμαίνονται από μικρά ζητήματα υγείας έως μεγάλες προκλήσεις.\nΌταν σκεφτόμαστε την ξεκούραση, συχνά σκεφτόμαστε τον ύπνο. Αυτό μπορεί να περιλαμβάνει τον νυχτερινό ύπνο ή την μεσημεριανή siesta. Γενικά, όλοι γνωρίζουμε ότι ο ύπνος επηρεάζει την υπόλοιπη ζωή μας με σημαντικό τρόπο, και εκείνοι που υποφέρουν από αϋπνία και συνεχιζόμενα προβλήματα ύπνου το νιώθουν αυτό πιο έντονα.\nΌταν κοιμάστε καλά τις περισσότερες νύχτες, είστε σε θέση να κάνετε περισσότερα και να αισθάνεστε πιο ζωντανοί κατά τη διάρκεια της ημέρας. Αλλά όταν έχετε θέμα με την ποιότητα του ύπνου σας, αγωνιάτε για το πως θα περάσετε την ημέρα σας. Όλοι γνωρίζουμε πώς είναι να περνάς μια μέρα χωρίς αρκετό ύπνο: είναι εξαιρετικά δύσκολο!\nΑλλά όταν μιλάμε για ξεκούραση, εννοούμε κάτι περισσότερο από ύπνο. Η ανάπαυση είναι μια μεγαλύτερη ιδέα. Είναι όσα σχετίζονται με τις πρακτικές που αφορούν την φροντίδα εαυτού. Η ανάπαυση περιλαμβάνει επίσης τις διακοπές και τους τρόπους με τους οποίους εσκεμμένα επιβραδύνουμε τους ρυθμούς της ζωής μας. Είναι όσα αφορούν στο χρόνο απόλαυσης ενός χόμπι, στη χαλαρωτική ψυχαγωγία ή στις ξεκούραστες δραστηριότητες. Η ανάπαυση αφορά στα πράγματα που μπορούμε να κάνουμε για να απελευθερώσουμε το άγχος, να ηρεμήσουμε το σώμα μας και να ησυχάσουμε το μυαλό μας για λίγο.\nΙΣΟΡΡΟΠΙΣΤΕ ΤΟ ΣΤΟΙΧΕΙΟ ΤΗΣ ΑΝΑΠΑΥΣΗΣ\nΓνωρίζετε λοιπόν ότι η ξεκούραση είναι ζωτικής σημασίας για τη γενική σας ευεξία. Αλλά πώς μπορείτε να βρείτε τρόπους για να χαρίσετε στον εαυτό σας πιο ποιοτική ξεκούραση; Ακολουθούν μερικές ιδέες :\n1. Αναλογιστείτε πως κοιμάστε\nΔεδομένου ότι ο καλός ύπνος είναι καθοριστικός για τη γενική πρακτική της ανάπαυσης, είναι λογικό να ξεκινήσουμε από εκεί. Ο καθένας χρειάζεται ένα καθορισμένο αριθμό ωρών ύπνου κάθε βράδυ, συνήθως μεταξύ 6-9 ώρες. Είμαστε όλοι λίγο διαφορετικοί, οπότε ο ακριβής αριθμός ωρών θα ποικίλει ανά άτομο. Επίσης, ανάλογα με το πόσο άγχος «διαχειριζόμαστε» στη ζωή μας, οι προσωπικές μας ανάγκες για ύπνο μπορεί να αυξηθούν ή να μειωθούν.\nΕίναι σημαντικό να δώσετε προσοχή στον ύπνο σας. Νιώθετε ότι παίρνετε αρκετό ποιοτικό ύπνο κάθε βράδυ; Ή μήπως έχετε αρκετό ύπνο, αλλά δεν αισθάνεστε ξεκούραστοι; Έχετε δυσκολία στο να αποκοιμηθείτε και να παραμείνετε κοιμισμένοι; Μετά από μια ξεκούραστη στη νύχτα, έχετε αρκετή ενέργεια ή αισθάνεστε πάντα ότι σέρνεστε; Τι μπορείτε να κάνετε για να είναι ο ύπνος ευκολότερος για εσάς;\n2. Αυξήστε τον χρόνο που αφιερώνετε στην φροντίδα εαυτού\nΗ φροντίδα εαυτού είναι κάτι το οποίο έχει ελαχιστοποιηθεί σοβαρά στον σύγχρονο κόσμο μας. Έχουμε όλοι μακρές λίστες υποχρεώσεων και περνάμε τις ημέρες μας προσπαθώντας να τα καταφέρουμε όλα. Αλλά το παλιό γνωμικό που μιλάει για το να διατηρείτε το δικό σας δοχείο γεμάτο, ώστε να μπορείτε να γεμίσετε και των άλλων, εξακολουθεί να ισχύει. Δεν πρόκειται ποτέ να αισθανόμαστε ικανοποιημένοι με τη ζωή μας ή να είμαστε σε θέση να επιτύχουμε τους στόχους μας, αν τρέχουμε με άδειο δοχείο.\nΟ χρόνος είναι πάντα ένας παράγοντας που εμφανίζεται σε έλλειψη, όταν πρόκειται για την αυτό-φροντίδα. Ένας τρόπος για να δημιουργήσετε περισσότερο χρόνο είναι να αφαιρέσετε πράγματα που δεν χρειάζεται να κάνετε και που δεν σας δίνουν τίποτα αξιόλογο. Μπορείτε επίσης να βρείτε πράγματα που κάνετε και που ίσως θα μπορούσατε να κάνετε κάποια άλλη χρονική στιγμή στο μέλλον. Αξίζει να δώσετε προτεραιότητα στην αυτό-φροντίδα, οπότε βρείτε λίγο χρόνο για να δείτε το πρόγραμμά σας και να βρείτε τρόπους για να μειώσετε τις υποχρεώσεις σας. Στη συνέχεια, προσθέστε όσο το δυνατόν περισσότερη φροντίδα εαυτού η και χρόνο ξεκούρασης.\n3. Δώστε προσοχή στα ενεργειακά σας επίπεδα\nΜπορεί να είστε ένας από τους τυχερούς που κοιμούνται καλά και στη συνέχεια ξυπνούν ενεργοποιημένοι και έτοιμοι να ξεκινήσουν την ημέρα τους. Ή μπορείτε να ξυπνάτε και να σέρνεστε από την πρώτη στιγμή που τα πόδια σας ακουμπούν στο πάτωμα. Παρατηρήστε τα ενεργειακά σας επίπεδα στην αρχή της ημέρας, αλλά επίσης δώστε ιδιαίτερη προσοχή στο πώς αλλάζουν καθ’ όλη τη διάρκεια της ημέρας.\nΑισθάνεστε εξαντλημένοι το μεσημέρι; Φορτώνετε τον εαυτό σας με καφεΐνη μόνο για να περάσετε την ημέρα σας ; Σέρνεστε όλη την ημέρα και στη συνέχεια το βράδυ μένετε ξύπνιοι στο κρεβάτι; Κρατήστε ένα ημερολόγιο όπου θα παρακολουθείτε τα ενεργειακά σας επίπεδα, και στη συνέχεια συγκρίνετε τις διαφορετικές σας δραστηριότητες και το φαγητό που τρώτε ανά περίπτωση, για να ανακαλύψετε τα πρότυπα συμπεριφοράς σας και τις συσχετίσεις τους.\n4. Ελέγξτε άλλες πτυχές της ζωής σας\nΠολλές φορές, η ποιότητα και η ποσότητα ανάπαυσης επηρεάζονται άμεσα από άλλες πτυχές της ζωής μας. Για παράδειγμα, εάν βρίσκεστε σε μια δύσκολη φάση με το αφεντικό, το σύντροφό ή το παιδί σας, ίσως σας είναι δύσκολο να κοιμάστε το βράδυ ή να παραμείνετε κοιμισμένοι. Ή να νιώθετε λιγότερο κινητοποιημένοι να ασχολείστε με την φροντίδα εαυτού- ακριβώς σε μια φάση που ίσως την χρειάζεστε περισσότερο.\nΈτσι, ρίξτε μια ματιά και σκεφτείτε πώς άλλοι παράγοντες μπορεί να σας ωθούν σε ανισορροπία με το στοιχείο της ανάπαυσης και της φροντίδας εαυτού. Υπάρχει κάποια σχέση στην οποία πρέπει να δουλέψετε περισσότερο, για να κερδίσετε γαλήνη; Υπάρχει κάτι που πρέπει να κάνετε αλλά το αναβάλετε συνεχώς, επειδή δεν ξέρετε πως να ξεκινήσετε; Χρειάζεται να εργαστείτε στη διατροφή σας και να μειώσετε την καφεΐνη; Ποια μέρη της ζωής σας θα μπορούσαν να ωφεληθούν από την δική σας προσοχή;\nΞΕΚΟΥΡΑΣΤΕΙΤΑΙ ΚΑΙ ΚΟΙΜΗΘΕΙΤΕ\nΗ καλή φροντίδα εαυτού είναι απαραίτητη για να επιτύχετε ευεξία. Αυτό περιλαμβάνει περισσότερη εστίαση στην ανάπαυση, δίνοντας στον εαυτό σας καλύτερη φροντίδα, και εξασφαλίζοντας ότι ο ύπνος σας - κάθε βράδυ- είναι ξεκούραστος. Αυτό θα σας βοηθήσει να υποστηρίξετε γενικότερα τους στόχους σας. Θα νιώσετε πολύ καλύτερα βραχυπρόθεσμα και μακροπρόθεσμα.\nΕδώ θα ήθελα να τονίσω το εξής: η χρήση ηλεκτρονικών συσκευών δεν είναι μια πραγματική μορφή φροντίδας εαυτού. Το να παίζεται με τηλέφωνό σας, να παρακολουθείτε τηλεόραση ή να συμμετέχετε σε κοινωνικά μέσα δικτύωσης μπορεί να σας κάνει να αισθάνεται ότι κάνετε ένα διάλλειμα, αλλά είναι περισσότερο ένα νοητικό «μούδιασμα » παρά μια ευθυγράμμιση με αυτό που χρειάζεται το σώμα και το μυαλό σας. Δηλαδή, ενώ η χρήση ηλεκτρονικών συσκευών μπορεί να μοιάζει χαλαρωτική, δεν είναι πραγματικά τονωτική για τον οργανισμό.\nΕπιτρέψτε μου να σας δώσω κάποιες ιδέες για το τι μπορείτε να κάνετε για να ξεκουραστείτε:\n1. Γράψτε στο ημερολόγιό σας\n2. Ετοιμάστε ένα νόστιμο, θρεπτικό γεύμα\n3. Κάντε μπάνιο με άλατα και αιθέρια έλαια\n5. Ζωγραφίστε ή φτιάξτε ένα σκίτσο\n6. Ακούστε μουσική\n7. Ακούστε ένα audiobook\n8. Ακούστε ένα εμπνευσμένο podcast\n9. Πηγαίνετε μια βόλτα γύρω από τη γειτονιά σας\n10. Κάντε μια βόλτα στο δάσος\n11. Κάντε ποδήλατο σε επαρχιακό δρόμο\n12. Παρακολουθείστε τα πουλιά\n13. Κεντήστε, κάντε βελονάκι, πλέξτε ή ράψτε κάτι για έναν φίλο\n14. Χρωματίστε σε ένα βιβλίο ζωγραφικής για ενήλικες\n15. Δημιουργήστε πίνακες επιθυμιών είτε με χαρτί, είτε ηλεκτρονικά\n16. Καθήστε ήσυχα και επιδοθείτε στην ονειροπόληση\n17. Φτιάξτε ένα παζλ\n18. Διαλογιστείτε ή κάντε μια καθοδηγούμενη ενόραση\n19. Κάντε γιόγκα\n20. Πηγαίνετε μια βόλτα με το αυτοκίνητο\n21. Ξεκινήστε ένα άθλημα που χαλαρώνει, όπως το γκολφ ή το κολύμπι.\n22. Παίξτε ένα όργανο για την δική σας τέρψη\n23. Τραγουδήστε ένα τραγούδι που αγαπάτε\n24. Πάρτε έναν υπνάκο\n25. Βγείτε έξω και περιποιηθείτε τον κήπο\n26. Φροντίστε τα φυτά εσωτερικού χώρου\n27. Κάντε χειροτεχνίες με χαρτί, όπως κάρτες ή οριγκάμι\n28. Γράψτε για κάτι που έχει νόημα\n29. Γράψτε ένα ποίημα\n30. Μην κάνετε τίποτα συγκεκριμένα\nΟι διακοπές είναι μια καλή ευκαιρία για να ξεκινήσετε μια νέα συνήθεια για ξεκούραση. Και κατόπιν, συνεχίστε να συμπεριλαμβάνετε καθημερινές συνήθειες ανάπαυσης στο πρόγραμμα σας, για να έχετε καλύτερη ισορροπία στη ζωή σας. Το χρωστάτε στον εαυτό σας.\nΝικόλ Μαντζικοπούλου, Ιούλιος 2019\nΕίναι αυτή η εποχή του χρόνου. Περιμένετε υπομονετικά τις ημέρες να περάσουν, ώστε να βρεθείτε σε ένα όμορφο μέρος και να χαλαρώσετε. Ή ίσως είχατε ήδη την ευκαιρία να το κάνετε αυτό και περιμένετε να το κάνετε ξανά, τις επόμενες εβδομάδες.\nΌπως και να είναι, το καλοκαίρι είναι η τέλεια στιγμή για να κάνετε μια παύση. Όχι μόνο για να επαναφορτίσετε το νου και το σώμα, αλλά και για να επανεξετάσετε τι έχετε πετύχει μέχρι στιγμής στο τρέχον έτος. Όχι για να επιπλήξετε τον εαυτό σας ή να αισθανθείτε αγχωμένοι, αλλά για να προετοιμαστείτε να αναλάβετε δράση για να επιτύχετε τους στόχους που τελικά έχουν νόημα για εσάς. Θυμηθείτε, αυτή είναι η ζωή σας, στον μόνο που έχετε να λογοδοτήσετε είναι στον εαυτό σας.\nΕδώ θα βρείτε μερικές ερωτήσεις που μπορούν να σας βοηθήσουν να συνειδητοποιήσετε που βρίσκεστε:\nΤι έχω δημιουργήσει στους τελευταίους 7 μήνες, διαφορετικό από τα άλλα χρόνια, για το οποίο είμαι πολύ περήφανος;\nΠοια ζητήματα αντιμετώπισα ή επίλυσα;\nΠοιες νέες ενδυναμωτικές συμπεριφορές υιοθέτησα;\nΠοιον συνάντησα, που παίζει τώρα σημαντικό ρόλο στη ζωή μου;\nΠοιο είναι το όραμα μου για τον μελλοντικό εαυτό μου όπως θα είναι αυτά τα Χριστούγεννα;\nΤι πρέπει ακόμα να κατακτήσω;\nΠοιες ενέργειες μπορώ να λάβω αμέσως για να ανοίξω το δρόμο;\nΤο να βρεθείτε σε ένα χαλαρωτικό χώρο που σας εμπνέει θα σας βοηθήσει να απαντήσετε σε αυτές τις ερωτήσεις. Και τότε θα αισθάνεστε πιο δυνατοί να συνεχίσετε το ταξίδι σας.\nΟΙ ΑΛΗΘΙΝΟΙ ΗΓΕΤΕΣ ΠΑΝΤΑ ΕΜΠΝΕΟΥΝ\nΌσοι με ξέρουν θα πουν για μένα ότι είμαι πρακτικός άνθρωπος, εστιασμένη απόλυτα στα αποτελέσματα – χαρακτηριστικό που με ακολουθεί από τότε που θυμάμαι τον εαυτό μου. Ωραία η θεωρία, αλλά τα πράγματα πρέπει να έχουν εφαρμογή για να είναι χρήσιμα και να αποκτούν νόημα. Λόγια και ιδέες μας βομβαρδίζουν καθημερινά. Τί όμως πραγματικά δουλεύει και αξίζει την προσοχή μας;\nΕάν μοιάζετε λίγο με εμένα θα θέλατε να εφαρμόσετε στην ζωή σας πράγματα που έχουν αποδειχτεί ότι φέρνουν αποτελέσματα. Θα θέλατε να γνωρίζετε ποιες στρατηγικές και διαδικασίες μπορούν έμπρακτα – όχι «ίσως», αλλά με βεβαιότητα - να βελτιώσουν την καθημερινότητα σας, την στιγμή που θα αποφασίσετε να τις ακολουθήσετε. Η ζωή είναι σύντομη, γιατί πρέπει να ανακαλύψουμε τον τροχό; Μπορούμε να περάσουμε τα βήματα που έχουν ήδη καλυφθεί και να φτάνουμε γρηγορότερα – εάν όχι αμέσως - στην ουσία και στην αλλαγή.\nΜε αυτή την σκέψη, άρχισα να συναντώ ανθρώπους που θεωρούνται επιτυχημένοι, καταξιωμένοι, ηγέτες. Ο ένας με σύστηνε στον άλλον και έτσι δημιουργήθηκε ένας πλούσιος ιστός με πολλά πρόσωπα και πολλές διαφορετικές προσεγγίσεις.\nΣυνθέτοντας αυτόν τον ιστό, αντιλαμβάνεται κανείς ότι οι αρχές με τις οποίες κάποιοι καθοδηγούν την ζωή τους δεν είναι καθόλου τυχαίες, ούτε είναι όμως και ο τρόπος που έφτασαν σε αυτές. Τις αναζήτησαν – συνειδητά ή υποσυνείδητα- τις αναγνώρισαν και κατάφεραν στην συνέχεια να τις χρησιμοποιήσουν σαν πυξίδα στην διαδρομή τους. Αυτό δεν σημαίνει απαραίτητα ότι η διαδρομή ήταν εύκολη, σημαίνει όμως ότι ήταν αυθεντική, γεμάτη κινητοποίηση και εστίαση με σκοπό.\nΠαρακάτω θα βρείτε μερικά κοινά θέματα:\nΗ Δύναμη, η Συνειδητοποίηση και η Θέληση να αναπτύξουν τον εαυτό τους, τους κάνουν αληθινούς μαχητές και ηγέτες της ζωής.\nΖουν με έναν τρόπο που είναι καθρέφτης του Εσωτερικού Εαυτού, δηλαδή, είναι αληθινοί με τον εαυτό τους, μια στάση που τους βοηθά επανειλημμένα να φτάνουν τις υψηλότερες δυνατότητές τους.\nΠιστεύουν ότι μπορούν να κάνουν τα πάντα, και ότι αυτή η δυνατότητα δεν είναι προνόμιο των λίγων. Όπως ειπώθηκε χαρακτηριστικά: "Οι άνθρωποι είναι ισχυροί. Δεν υπάρχουν πραγματικά εμπόδια. Ό, τι θέλουμε, μπορούμε ".\nΟι ηγέτες δεν είναι ποτέ εφησυχασμένοι. Ψάχνουν νέες εμπειρίες, νέες γνώσεις και νέες διαδρομές. Έχουν βάλει τον εαυτό τους σε μια κατάσταση διαρκούς μάθησης και αυτό-βελτίωσης. Η πρόοδος είναι τρόπος ζωής και προσπαθούν συνεχώς να γίνουν καλύτεροι.\nΟρίζονται από ένα πλαίσιο σκέψης που οδηγεί σε μια ζωή όπου ο αυτό-προσδιορισμός, η αυτοδιάθεση και η κυριαρχία εαυτού είναι ο κανόνας. Πιστεύουν και έχουν εμπιστοσύνη στον εαυτό τους.\nΈχουν μια προσέγγιση προσανατολισμένη στα αποτελέσματα, η οποία έχει σημαντικά απτά μαθήματα να προβάλει.\nΟι πραγματικοί ηγέτες δεν έχουν την έννοια της έκθεσης εαυτού, δεν την φοβούνται, ούτε την αποφεύγουν. Είναι προσανατολισμένοι στο να δοκιμάζουν τον εαυτό τους και να δέχονται προκλήσεις, να αποκτούν νέες εμπειρίες και με αυτόν τον τρόπο να μαθαίνουν.\nΈχουν κατακτήσει σημαντικά πεδία και είναι στο δρόμο να κατακτήσουν τα επόμενα.\nΕίναι εξαιρετικά χαρούμενοι και εκπέμπουν μια τόσο ωραία θετική ενέργεια που οι άνθρωποι αισθάνονται δέος και θέλουν να είναι κοντά τους.\nΑναγνωρίζουν ότι η ζωή είναι γεμάτη απροσδόκητα γεγονότα. Ωστόσο, αυτά μπορούν να αντιμετωπιστούν.\nΌλοι έχουν βαθιά πίστη στη δύναμή τους να αντιμετωπίσουν τις δυσκολίες. Βρίσκουν λύσεις για τον εαυτό τους και τους άλλους.\nΈχουν έντονη επιθυμία να συνεισφέρουν. Το ένστικτο τους οδήγησε να καταλάβουν ότι, μέσω αυτής της διαδικασίας, μπορούν να κατακτήσουν το άπειρο δυναμικό τους.\nΞέρουν ακριβώς τι θέλουν, φτάνουν πρώτα με τη φαντασία τους και στη συνέχεια κινούνται συνεχώς προς την απόκτηση των στόχων τους.\nΟι ηγέτες αναγνωρίζουν ότι έχουν επιτύχει το στόχο τους όταν αισθάνονται την αίσθηση πληρότητας που αυτός τους φέρνει.\nΚάποιος από τους ερωτηθέντες περιέλαβε σε μια μικρή φράση, όλη την ουσία της ύπαρξής του και την εκπληκτική του στάση απέναντι στη ζωή: "Απλά με το να είμαι εδώ, το έχω όλα. Έτσι μπορώ να συνεισφέρω, να προσθέσω αξία και να είμαι χαρούμενος ".\nΑν αναγνωρίσετε αυτά τα χαρακτηριστικά στον εαυτό σας, ξέρετε από τι είσαστε φτιαγμένοι. Συνεχίστε να βαδίζετε στο δρόμο που έχετε ορίσει και να λάμπετε το φως σας σε όλους εμάς.\nΤις προάλλες ήρθε να με επισκεφτεί ένας από τους αγαπημένους μου σπουδαστές της Ακαδημίας και μου έδωσε την ιδέα να συμπεριλάβω σε αυτό το blog θέματα που απαντούν στην παραπάνω ερώτηση, έτσι ώστε να βοηθηθούν οι αναγνώστες να αντιμετωπίζουν την καθημερινότητάς τους πιο παραγωγικά.\nΚατά συνέπεια, ποια είναι αυτά τα πράγματα που, αν τα γνωρίζαμε από την αρχή της ζωής μας, θα μας οδηγούσαν σε μια διαφορετική κατανόηση του Εαυτού και των άλλων και συνεπώς σε διαφορετικές, πιο αποτελεσματικές συμπεριφορές;\nΚάθε στιγμή της ζωής μας προβάλλουμε τις πεποιθήσεις μας. Τουλάχιστον το 85% αυτών αποτελούνται από τα πράγματα που απορροφήσαμε από το περιβάλλον σε ηλικία 0-8 ετών. Αυτές οι πεποιθήσεις έχουν πλέον ενσωματωθεί στο σύστημά μας, διαμόρφωσαν την πραγματικότητα στην οποία ζούμε σήμερα και συνεχίζουν να διαμορφώνουν την κάθε μέρα που βιώνουμε.\nΑς εξετάσουμε αυτή την αλήθεια δίνοντας ένα πρακτικό παράδειγμα. Τι συμβαίνει κατά τη διάρκεια μιας συνομιλίας μεταξύ δύο ατόμων;\nΌταν οι άνθρωποι μιλούν ο ένας στον άλλο, αυτό που πραγματικά συνομιλεί είναι το σύστημα πεποιθήσεών τους. Σε κάθε δεδομένη στιγμή, προβάλλουν αυτό που έχουν στο μυαλό τους και ερμηνεύουν το τι συμβαίνει γύρω τους ως σωστό και κατάλληλο ή λάθος και αγχωτικό.\nΑν οι άνθρωποι αισθάνονται ότι δεν συμφωνούν, είναι το συγκεκριμένο σύστημα πεποιθήσεων του καθενός που διαφωνεί, και μπορεί να τους κάνει να αισθάνονται θυμωμένοι, να έχουν έντονες αντιπαραθέσεις ή ακόμα και διαμάχες. Δεν είναι ότι οι άλλοι άνθρωποι είναι δύσκολοι, λάθος ή κακοί, είναι ότι η ανατροφή τους και οι εμπειρίες τους έχουν δημιουργήσει ένα διαφορετικό «λογισμικό» στο μυαλό τους, μέσα από το οποίο λειτουργούν. Τίποτα περισσότερο και τίποτα λιγότερο από αυτό.\nΑν είχατε την ίδια ανατροφή, την ίδια κληρονομικότητα και τις ίδιες εμπειρίες με τον διπλανό σας, πιθανότατα θα συμπεριφερόσασταν σαν και αυτόν. Εν τούτοις, τα ερεθίσματα που αντιμετωπίζει ο καθένας μας καθημερινά είναι αμέτρητα. Αυτό υποδηλώνει ότι δεν μπορεί ποτέ δύο άνθρωποι να είναι ίδιοι - ακόμη και αν είναι μονοζυγωτικά δίδυμα, ζουν με τους ίδιους γονείς, πηγαίνουν στο ίδιο σχολείο και κινούνται στο ίδιο περιβάλλον. Το σύστημα των πεποιθήσεών τους δεν θα είναι ποτέ σε απόλυτη ταύτιση.\nΣκεφτείτε λοιπόν το εξής: αν γνωρίζουμε ότι, από κατασκευή και προεπιλογή, δεν είμαστε ίδιοι μεταξύ μας, τότε γιατί περιμένουμε οι άλλοι να έχουν τις ίδιες αντιλήψεις, προβολές και συμπεριφορές με εμάς; Αν γνωρίζουμε ότι οι άλλοι επεξεργάζονται πληροφορίες με διαφορετικό τρόπο και αυτές οι πληροφορίες υπαγορεύουν τις συγκεκριμένες συμπεριφορές τους, γιατί νιώθουμε αναστάτωση, θυμό, θλίψη, απογοήτευση, ή δυσαρέσκεια;\nΠώς να χρησιμοποιήσετε αυτή τη γνώση: Σε κάθε επαφή ή συνάντηση με άλλους ανθρώπους, θα εκφράσετε τις σκέψεις σας και το ίδιο θα κάνουν και εκείνοι. Τι λένε, λοιπόν; Ακούστε προσεκτικά. Δεν συμφωνούν ή αντιτίθενται σε αυτά που τους λέτε. Απλώς εκφράζουν αυτό που συνειδητά ή ασυνείδητα πιστεύουν. Εάν παρουσιαστείτε στην συνάντηση μαζί τους με το Εγώ σας, μπορεί να ενοχληθείτε. Εάν παρουσιαστείτε με τη νέα σας γνώση, η πρόθεση σας να είστε εποικοδομητικός θα υπαγορεύσει και θα υποστηρίξει τα επόμενα βήματα σας.\nΗ λύση λοιπόν είναι απλή: θα πρέπει να επικοινωνείτε με ειλικρινή διάθεση να καταλάβετε τον άλλο και να προσανατολιστείτε στο να δημιουργήσετε μια κοινή διαδρομή, που θα υποστηρίξει τη πρόθεση του καθενός. Συμπόνοια, Αποδοχή, Κατανόηση θα σας πάνε πολύ μακριά.\nΠόσο συχνά εφαρμόζετε εσείς, συνειδητά, αυτές τις αρχές, στην καθημερινή σας ζωή;\nΑπαντώντας σε αυτή την απλή ερώτηση, θα είστε σε θέση να αντιληφθείτε την ποιότητα των σχέσεων σας σήμερα, και ακόμη περισσότερο, το επίπεδο της προσωπικής ανάπτυξης και διεύρυνση σας.\nΝικόλ Μαντζικοπούλου, Μάιος 2019\nΔΕΙΞΕ ΑΝΘΕΚΤΙΚΟΤΗΤΑ - ΜΗΝ ΤΑ ΠΑΡΑΤΑΣ ΠΟΤΕ\nΤα τελευταία χρόνια, οι αλλαγές ζωής που έχω περάσει μου έφεραν ενδιαφέροντα μαθήματα. Ένα από τα πιο πολύτιμα είναι ότι θα ήταν άσκοπο ή παράλογο να αντισταθεί κανείς στις αντιξοότητες. Αυτό δεν σημαίνει ότι δεν θα προσπαθήσω να καταλάβω ή να δουλέψω με αυτές τις δυσκολίες για να τις λύσω, αλλά σημαίνει ότι δεν αντιτάσσομαι ή αντιστέκομαι - σε σημείο που επιτρέπω να με καταβάλλουν μέχρι εξάντλησης.\nΔείτε την πλήρη εικόνα. Κάντε ένα βήμα προς τα πίσω - ακόμα και τη στιγμή που συμβαίνει κάτι- και δείτε την κάθε κατάσταση από μια ευρύτερη προοπτική. Αυτό θα φέρει σαφήνεια και νέα κατανόηση. Οι ανθεκτικοί άνθρωποι επιδεικνύουν ευελιξία με έναν έξυπνο τρόπο και μετακινούνται ανάμεσα σε πολλά πλεονεκτικά σημεία, γεγονός που τους επιτρέπει να ελίσσονται επιτυχώς και να αναδύονται δυνατοί, ξανά και ξανά.\nΘυμηθείτε ποιοι είστε. Απρόσμενα πράγματα συμβαίνουν στη ζωή συνεχώς. Οι καταστάσεις είναι ρευστές. Παρ 'όλα αυτά, πρέπει να παραμείνετε γειωμένοι. Τα γεγονότα δεν έχουν τη δύναμη να σας συνθλίψουν, παρά μόνον εάν τα αφήσετε. Μείνετε επικεντρωμένοι στην πρόθεση σας, στους στόχους σας, στα δυνατά σας σημεία και στα επιτεύγματά σας. Αυτά θα σας κρατήσουν σε κίνηση και θα σας επιτρέψουν να ξεπεράσετε με επιτυχία οποιαδήποτε καταιγίδα.\nΝικόλ Μαντζικοπούλου, Μάρτιος 2019\nΠολύ συχνά, ζητώ από τους πελάτες μου και τους μαθητές μου να σταματήσουν για ένα λεπτό ό,τι κάνουν και να πάρουν μια βαθιά ανάσα. Αυτό γίνεται συνήθως όταν τους βλέπω αγχωμένους, υπερφορτωμένους, συγχυσμένους. Γνωρίζω πολύ καλά ότι, στους σημερινούς γρήγορους ρυθμούς, είναι δύσκολο να βρεθεί κανείς στο τώρα – χωρίς να αντιλαμβάνεται ότι είναι το μόνο που πραγματικά μετράει - και πολύ εύκολα τον απορροφούν οι αμέτρητες απαιτήσεις της ημέρας. Με αυτόν τον τρόπο όμως καταλήγει αποσυνδεδεμένος από την πραγματική του ουσία.\nΗ ΣΤΡΑΤΗΓΙΚΗ ΠΟΥ ΠΑΝΤΑ ΔΟΥΛΕΥΕΙ!\nΜερικές φορές στη ζωή, μια ιδέα είναι αρκετή για να συγκλονίσει ολόκληρη την ύπαρξή μας. Αυτή η ιδέα ήταν για μένα ότι κάθε σκέψη που κάνω, διαμορφώνει το παρόν και το μέλλον μου. Ότι κάθε σκέψη που κάνω δίνει στον εγκέφαλό μου εντολή για το τι πρέπει να φέρει στην προοπτική μου.\nΌταν δοκιμάσετε αυτήν την ιδέα και πειστείτε ότι λειτουργεί, θα είστε σε καλύτερη θέση να καταλάβετε, όχι μόνο πώς φτάσατε όπου βρίσκεστε, αλλά και πώς μπορείτε να αλλάξετε τα πάντα προς το καλύτερο, εστιάζοντας σε ενδυναμωτικές σκέψεις και βρίσκοντας την ενέργεια να σχεδιάσετε μια νέα στρατηγική που θα οδηγήσει στους στόχους σας.\nΑΒΕΒΑΙΟΤΗΤΑ και ΠΡΟΟΔΟΣ: H ισορροπία που στοιχειώνει\nΑΠΟΣΤΑΣΙΟΠΟΙΗΣΗ και ΕΝ-ΣΥΝΑΙΣΘΗΣΗ, ΠΡΟΚΛΗΤΙΚΟ ΝΤΟΥΕΤΟ !\nΠροϋπόθεση για την ουσιαστική υποστήριξη εαυτού και άλλων\nΠολλές φορές με ρωτάνε πως βρίσκω με ποιο θέμα θα καταπιαστώ στο επόμενο μου άρθρο. Τότε χαμογελάω και απαντώ ότι είναι η εμπειρία της στιγμής που μου υπαγορεύει το θέμα. Αυτή την φορά, λοιπόν θα μιλήσω για την αποστασιοποίηση και την εν-συναίσθηση, αφού ήρθα επανειλημμένα σε επαφή με την πρόκληση που αντιμετωπίζουν πολλοί στην εφαρμογή τους.\nΗ αποστασιοποίηση και η εν-συναίσθηση είναι πιθανώς από τις πιο παρεξηγημένες συμπεριφορές ή από τις πιο δύσκολες στην εφαρμογή. Αποτελεί συνήθως πρόκληση για τους ανθρώπους να κατανοήσουν πώς μπορούν να νοιάζονται για κάτι ή κάποιον και να αποστασιοποιούνται από αυτόν ή από την κατάσταση που δημιουργεί, ή ακόμα, για το πως μπορούν να δείξουν εν-συναίσθηση για καταστάσεις που δεν συνάδουν σε τίποτα με το δικό τους βίωμα.\nΘέλετε έναν καλύτερο Νέο Χρόνο; Είναι στο χέρι σας!\nΣυνήθως, αυτές τις μέρες, κάποιοι από εσάς είναι πολύ προσανατολισμένοι στην σωστή καταγραφή του στόχου τους. Γράφουνε, ξαναγράφουνε, διορθώνουν, προσθέτουν, αφαιρούν. Αυτή η περίοδος βοηθάει να νιώθει κανείς δυνατός και σίγουρος, αφού μόλις ξεκινάει ένα νέο έτος, που οι στόχοι προδιαγράφουν ότι θα είναι εκπληκτικός.\nΜέσα σε αυτό το κλίμα, είδα πρόσφατα μια γελοιογραφία της Mafalda του Quinto, που έλεγε εμπιστευτικά στον αναγνώστη: «Δεν είναι ο νέος χρόνος που πρέπει να είναι καλύτερος, είσαι εσύ».\nΘα ζήσεις με Σκοπό ή θα αφήσεις τον Φόβο να σε καθορίσει;\nΑυτή είναι μία πολύ σημαντική ερώτηση, διότι όταν τολμάς να την απαντήσεις με ειλικρίνεια και αποφασιστικότητα, θα ορίσεις το υπόλοιπο της ζωής σου. Και όποια απόφαση και αν λάβεις είναι εντάξει, αρκεί να είναι συνειδητή. Μπορεί να νιώθεις ότι δεν ταιριάζεις στο χώρο εργασίας σου. Σίγουρα, βάζει φαγητό στο τραπέζι και κρατά μια στέγη πάνω από το κεφάλι σου.\nΝέα εκπαιδευτική περίοδος για coaching\nΕίμαστε πολύ ενθουσιασμένοι που σας ενημερώνουμε ότι το ετήσιο ταξίδι της Ακαδημίας True-me® Breakthrough Coaching Academy ξεκινά εκ νέο\nΠροετοιμαζόμαστε να ξεκινήσουμε με τους νέους μαθητές μια περίοδο μεταμόρφωσης, βήμα προς βήμα, ώστε να γίνουν οι καλύτεροι προπονητές (Coaches) που μπορούν να είναι και να είναι σε θέση να υποστηρίξουν άλλους να επεκταθούν πέρα από τις τρέχουσες προσδοκίες τους και να επιτύχουν τους πιο αξιόλογους στόχους τους.\nΘέλετε αληθινή αλλαγή στη ζωή σας ή την καριέρα σας; Τότε βρίσκεστε στο σωστό μέρος\n4 λόγοι για να γίνετε ένας προπονητής της True-me® Breakthrough Coaching Academy\nΗ Xαρά ζει στα απλούστερα πράγματα\nΗ χαρά είναι ένα από τoυς πολύ αγαπημένους λόγους που μου αρέσει που είμαι ζωντανή. Η χαρά είναι σε σύμπνοια με κάθε κύτταρο στο σώμα μας, επειδή είναι η αρχική μας κατάσταση, αυτό που δημιουργηθήκαμε για να αισθανόμαστε και να ζούμε. Πιστεύω ότι -πιθανά- είναι η αγαπημένη όλων των ανθρώπων. Απλά δεν έχουν δώσει αυτό το όνομα σε πολλά πράγματα που βιώνουν.\nΔΕΙΧΝΕΤΕ ΑΛΗΘΙΝΗ ΑΓΑΠΗ ΠΡΟΣ ΕΑΥΤΟΝ; ΚΑΝΤΕ ΤΙΣ ΔΥΣΚΟΛΕΣ ΕΡΩΤΗΣΕΙΣ ΣΤΟΝ ΕΑΥΤΟ ΣΑΣ!\nΕίμαι λίγο εργασιομανής. Εντάξει, αυτό θα μπορούσε να είναι μια υποτίμηση της κατάστασης. Είμαι διά βίου σκληρή εργάτρια και το να είμαι απασχολημένη είναι μια συνήθεια εξίσου εθιστική όπως και ένα ναρκωτικό.\nΟι δηλώσεις είναι ένα πολύ χρήσιμο εργαλείο για να υποστηριχτείς και να προχωρήσεις στην όποια αλλαγή επιθυμείς. Η δομή και οι λέξεις που χρησιμοποιούνται στις δηλώσεις δεν είναι τυχαία, αλλά αντίθετα...\nΉρθε η στιγμή να διαχειριστείς τις στρατηγικές σου, την “ιστορία” που λες στον εαυτό σου, και τη διάθεσή σου. Μία από τις μεγαλύτερες προκλήσεις που αντιμετωπίζει κανείς όταν «κυνηγάει το όνειρό του» ...\nΑποκαλυπτικές, ενδυναμωτικές ερωτήσεις που θα μεταμορφώσουν την ζωή σας!\nΕάν νιώθετε ότι αξίζετε κάτι περισσότερο από την ζωή που τώρα ζείτε, αυτό το άρθρο έχει γραφτεί για εσάς και οι ερωτήσεις που θα σας δώσω θα σας βοηθήσουν να ανοίξετε ένα δρόμο δυνατοτήτων και να δεί...\nΟ εγκέφαλός μας δέχεται 40 εκατομμύρια πληροφορίες το δευτερόλεπτο, μέσω των 5 αισθήσεων. Αν προσπαθούσαμε να τα αντιληφθούμε όλα, θα τρελαινόμασταν. Προκειμένου λοιπόν ο εγκέφαλός μας να μπορέσει να ...\nΤο ανοιχτό μυαλό σε οδηγεί σε ανοιχτές πόρτες\nΠως να αντιμετωπίσεις τις αλλαγές στη ζωή σου Μία σταθερά στη ζωή είναι η αλλαγή: οι εποχές αλλάζουν, οι δουλειές μας αλλάζουν, οι σχέσεις μας αλλάζουν. Αν αποδεχτούμε ότι η αλλαγή είναι αναπόφευκτη, ...


Κυριάκος Μητσοτάκης για Κύπρο: Η Τουρκία να εγκαταλείψει τον αδιέξοδο δρόμο των απειλών\nNewsIT Πολιτικη Κυριακος Μητσοτακης για Κυπρο: Η Τουρκια να εγκαταλειψει τον αδιεξοδο δρομο των απειλων\nΜήνυμα στην Τουρκία «να εγκαταλείψει τον αδιέξοδο δρόμο των απειλών κατά της Κύπρου» έστειλε ο Κυριάκος Μητσοτάκης με αφορμή τη θλιβερή επέτειο της τουρκικής εισβολής στην Κύπρο. «Ο χρόνος κυλά όμως κανείς δεν ξεχνά» σημειώνει, μεταξύ άλλων, σε ανάρτησή του στο facebook ο πρωθυπουργός.\n«Σαράντα επτά χρόνια απ’ την τουρκική εισβολή στην Κύπρο, τα τετελεσμένα του αίματος απορρίπτονται από τον πολιτισμένο κόσμο. Και το μήνυμα μιας δίκαιης λύσης, με το νησί ενωμένο και χωρίς στρατό κατοχής, παραμένει ισχυρό, ανθεκτικό και απόλυτα ενεργό», τονίζει ο Κυριάκος Μητσοτάκης στην ανάρτησή του. «Σήμερα θυμόμαστε και αγωνιζόμαστε. Τιμώντας τους ήρωες που υπερασπίστηκαν την ακεραιότητα και την ανεξαρτησία της πατρίδας. Ενισχύοντας τη συμπαράταξή μας με την κυβέρνηση της Κυπριακής Δημοκρατίας. Και κρατώντας πάντα ψηλά τη σημαία του Διεθνούς Δικαίου και του ευρωπαϊκού κεκτημένου» προσθέτει.\n«Είναι καιρός η Τουρκία να εγκαταλείψει τον αδιέξοδο δρόμο των απειλών κατά της Κύπρου, αλλά και των ίδιων των Τουρκοκυπρίων. Είναι άλλωστε απειλές και εναντίον της διεθνούς νομιμότητας και σταθερότητας στην περιοχή. Εναντίον της Ευρωπαϊκής Ένωσης και των αξιών του 21ου αιώνα. Γι’ αυτό και δεν θα γίνουν ανεκτές» τονίζει ο πρωθυπουργός και προσθέτει: «Οι δεκαετίες που μεσολάβησαν, απέδειξαν πως μόνον η εφαρμογή των ψηφισμάτων του ΟΗΕ και των αποφάσεων της ΕΕ μπορούν να κλείσουν μία πληγή στην καρδιά της Μεσογείου: οι συζητήσεις για μία ενιαία Κύπρο, διζωνική και δικοινοτική. Ένα ευρωπαϊκό κράτος της ειρήνης και της προόδου για το λαό και τους γείτονές της».\nΜητσοτάκης: Άρνηση στο εμβόλιο σημαίνει άρνηση στην υγεία και στην πρόοδο των πολιτών\nΒουλή: Ψηφίστηκε και σε β’ ανάγνωση το νομοσχέδιο για το νέο σχολείο – Σφοδρή κόντρα Κεραμέως – Φίλη


ΑΓΙΟΣ ΙΣΑΑΚ Ο ΣΥΡΟΣ SAINT ISAAK THE SYRIAN 2: Τίποτε δέν πρέπει νά κάνουμε γιά ἐπίδειξη\nΠήγε άλλος αδελφός σ΄αυτόν (στον αββά Θεόδωρο της Φέρμης) και άρχισε να μιλάει και να ερευνά για πράγματα,\nΈνας αδελφός, ασκητής που δεν έτρωγε ψωμί, επισκέφθηκε κάποιον ονομαστό Γέροντα. Βρέθηκαν εκεί τη μέρα εκείνη κι άλλοι ξένοι και μαγείρεψε ο Γέροντας για χάρη τους λίγο φαγητό. Όταν κάθισαν να φάνε, ο ασκητής έβαλε για τον εαυτό του μόνο ρεβίθια μουσκεμένα και έτρωγε. Όταν σηκώθηκαν απ΄το τραπέζι, τον πήρε ιδιαίτερα ο Γέροντας και του ΄πε:\n– “Αδελφέ, όταν επισκέπτεσαι κάποιον, μη δείχνεις τη μοναχική σου άσκηση. Αν, πάλι, θέλεις να κρατάς οπωσδήποτε την άσκησή σου, να κάθεσαι στο κελί σου και να μην πηγαίνεις πουθενά”.\nΕίπε κάποιος από τους Πατέρες ότι στις όχθες του ποταμού, κοντά στο χωριό όπου ο μακάριος Σιλουανός ζούσε στην Παλαιστίνη, κατοικούσε ένας αδελφός που προσποιούνταν τον σαλό. Έτσι, κάθε φορά που τον συναντούσε κάποιος αδελφός, άρχιζε και γελούσε. Γι΄αυτό λοιπόν κι εκείνος τον άφηνε κι έφευγε.\n– “Κάνε αγάπη και δώσε εντολή στον αδελφό να μας πάει σ΄όλους”.\n– “Να πας τους Πατέρες σε όλους”.\n– “Πρόσεξε, να μην τους πάς σ΄εκείνον τον σαλό, για να μην σκανδαλισθούν”.\n– “Δείξε αγάπη να μας πας σε όλους”.\n– “Είδατε τους αδελφούς;”\n– “Ναι -του είπαν- και ευχαριστούμε. Αλλά λυπούμαστε που δεν πήγαμε σ΄όλους”.\n– “Δεν σου είπα να τους πάς σε όλους;”\n– “Έτσι έκανα, πάτερ” απάντησε ο αδελφός.\n– “Αληθινά σας είμαστε ευγνώμονες, που είδαμε τους αδελφούς, για ένα μόνο λυπούμαστε που δεν τους είδαμε όλους”.\n– “Στον σαλό αδελφό δεν τους πήγα”.\n– “Άσ΄τα τώρα αυτά και πές μου ποια είναι η άσκησή σου”.\n– “Το ξέρεις πολύ καλά ότι εκτός Σαββάτου και Κυριακής δεν βγαίνω από το κελί, αλλά τώρα ήρθα μεσοβδόμαδα, γιατί ο Θεός μ΄έστειλε εδώ”.\n– “Συγχώρεσέ με, πάτερ. Κάθε πρωί αρχίζω την πνευματική μου εργασία έχοντας τα χαλίκια αυτά μπροστά μου. Εάν μου έρθει καλός λογισμός, ρίχνω ένα χαλίκι στο δεξιό ζεμπίλι, αν έρθει πονηρός λογισμός, ρίχνω στο αριστερό. Το απόγευμα μετρώ τα χαλίκια και αν του δεξιού είναι περισσότερα, τρώγω, αν όμως του αριστερού είναι περισσότερα, δεν τρώγω. Την επόμενη μέρα πάλι εάν μου έρθει πονηρός λογισμός, λέγω στον εαυτό μου: Πρόσεξε τι κάνεις, γιατί πάλι δεν θα φας”.